Source: http://hu.clearharmony.net/articles/a113023-Mar-a-Guardiant-is-foglalkoztatja-a-kinai-transzplantacios-biznisz.html
Timestamp: 2019-07-24 02:17:45+00:00

Document:
﻿ Már a Guardiant is foglalkoztatja a kínai transzplantációs biznisz
Már a Guardiant is foglalkoztatja a kínai transzplantációs biznisz
Az áldozatok között bebörtönzött Fálun Gong követők vannak, mondja a China Tribunal (Kína Bíróság)
Kínában a kórházak által kínált transzplantációk várakozási ideje rendkívül alacsony. (Fénykép: Sean Smith / The Guardian)
Egy londoni székhelyű, független bíróság megállapította, hogy Kínában a fogva tartottak kivégzése a szerveik megkaparintásáért folyamatos, és az áldozatok között vannak a Fálun Gong mozgalom bebörtönzött követői.
A China Tribunal (Kína Bíróság) elnöke Sir Geoffrey Nice QC, aki ügyész volt a nemzetközi bűnügyi bíróságnál az egykori Jugoszláviában, egyértelműen kijelentette a meghallgatások végén: „biztos, hogy Fálun Gong az egyik forrása – valószínűleg a fő forrása – a szerveknek, amelyeket erőszakkal vesznek el.”
„A megállapítás megmutatja, hogy nagyon sok ember halt meg ok nélkül, leírhatatlanul rettenetes halállal, és még többen szenvednek hasonló módon, és mindannyian egy olyan bolygón élünk, ahol egyelőre szélsőséges gonoszság található azok hatalmában, akik az egyik legősibb civilizációval rendelkező országot működtetik, amit a modern ember ismer.”
Hozzátette: „Nincs bizonyíték a gyakorlatra, hogy abbahagyták volna, és a bíróság meggyőződött róla, hogy nem is tették meg.”
Erre a bíróságnak bizonyítékai vannak orvosi szakértőktől, emberi jogi nyomozóktól és további független személyektől.
Azok között, akiket kivégeztek, állítólag vallási kisebbségek tagjai, mint a Fálun Gong. A csoport üldözése 1999-ben kezdődött, miután a gyakorlat több tízmillió követőt vonzott, és ezt fenyegetésnek vélte a kommunista párt.
Kevesebb bizonyíték van a tibetiekről, ujgur muszlimokról és néhány keresztény egyházról.
2014-ben Kína bejelentette, hogy abba fogja hagyni a szervek eltávolítását transzplantáció számára kivégzett foglyoktól, és elutasította az állításokat, mivel azokat politikai indíttatásúnak és tévesnek ítélte.
A bíróság kezdeményezte az Internatioanl Coalition to End Transplant Abuse in China (Etac) (Nemzetközi együttműködés a transzplantációs visszaélések megállítására Kínában) szervezetet, és a tagjai mindannyian fizetség nélkül dolgoznak, beleértve az orvosi szakértőket is.
A transzplantációra való várakozási idő a kínai kórházakban rendkívül alacsony, a bíróság megjegyezte, hogy gyakran csak pár hét.
A nyomozók felhívtak kínai kórházakat, transzplantáció iránt érdeklődve a betegeik részére. A bíróság elmondta, hogy a múltban néhány szerv forrása Fálun Gong követő volt.
Mind az egykori Fálun Gong és ujgur foglyok a kínai börtönökben ismételt orvosi vizsgálatoknak voltak tanúi.
Jennifer Zeng, Fálun Gong aktivista, akit egy évre börtönöztek be egy női munkatáborba, bizonyítékokkal szolgált a China Tribunal részére azzal, amit elmondott az ismételt orvosi ellenőrzésekről és a vérvételekről, amelyeken a rabként maga is átesett.
Elmondta a Guardiannak: „Egyik nap átszállítottak a munkatáborba minket, egy orvosi létesítménybe vittek, ahol fizikai ellenőrzésen mentünk keresztül. Kikérdeztek minket a betegségeinkről, amik voltak, és azt mondtam nekik, hogy hepatitiszem van.”
„Második alkalommal, miután egy hónapja voltam a táborban, mindenkit megbilincseltek, egy furgonba raktak és egy nagy kórházba vittek. Ez egy még átfogóbb fizikai ellenőrzés volt. Megröntgeneztek minket. A harmadik alkalommal vért vettek tőlünk a táborban. Mindannyiunknak mondták, hogy álljunk sorba a folyosón, és vért vettek tőlünk.”
Zeng, aki 2001-ben menekült el Kínából, nem látott semmilyen közvetlen bizonyítékot az erőszakos szerveltávolításra, de mivel olvasott más jelentéseket, felmerült benne a kérdés, vajon a vizsgálatok részei voltak-e az orvosi válogatási folyamatnak.
A bíróságnak tett nyilatkozatában elmondta: „A munkatábor foglyainak nem engedélyezték a kapcsolati adataik kicserélését, így nem volt mód, hogy nyomon kövessük egymást, miután szabadon engedtek minket. Mikor valaki eltűnt a táborból, azt feltételeztem, hogy szabadon bocsátották és hazament.”
„De a valóságban nem tudtam ezt megerősíteni, mivel nem volt módomban nyomon követni másokat, miután szabadon engedtek, és most félek, hogy egy kórházba vihették őket, és eltávolították a szerveiket a beleegyezésük nélkül, és így bele is haltak.”
Évente legalább 90.000 transzplantációs műtétet hajtanak végre Kínában a bíróság becslése szerint, amely sokkal magasabb, mint amiről a hivatalos kormányzati források szólnak.
Volt egy felhívás az Egyesült Királyság parlamentje számára, hogy tiltsák meg a betegeknek, hogy Kínába utazzanak transzplantációs műtétekre. Minden pártból, több mint 40 parlamenti képviselő támogatta az indítványt. Izrael, Spanyolország és Tajvan már érvényesíti ezeket a korlátozásokat.
Kína ragaszkodik ahhoz, hogy betartja a nemzetközi orvosi előírásokat, amely megköveteli a szervadományozásnál a beleegyezést és pénzügyi hozzájárulás nélkül történik. Elutasította, hogy közreműködjön a bíróságban.
Az idei, korábbi érdeklődésre magyarázatul a kínai nagykövetség azt mondta a Guardiannak: „A kínai kormány mindig követi a WHO emberi szervek transzplantációjára vonatkozó alapelveit, és az utóbbi években megerősítette az ügyintézését a szervtranszplantációknak. 2007. március 21-én a kínai állami tanács elfogadta az emberi szervek transzplantációjáról szóló rendeletet, amely gondoskodik arról, hogy az emberi szerv adományozásának önkéntesnek és ingyenesnek kell lennie. Reméljük, hogy a briteket nem fogják félrevezetni a pletykák.”
A bíróság az 1970-es évektől kezdve hallgatott meg jelentéseket a veseeltávolításról kivégzett foglyoktól. Azonban a legtöbb bizonyíték a 2000. évtől kezdve érkezett.
Forrás: China is harvesting organs from detainees, tribunal concludes
A Forbes újságíróit ismét foglalkoztatja a horrorfilmbe illő kínai szervkereskedelem
A nő, akinek majdnem az életébe került a szabadsága
A londoni nemzetközi bíróság nyomatékot ad a horrorisztikus kínai transzplantációs ipar létezésének
A Forbes magazin összefoglalója a horrorfilmbe illő kínai szervkereskedelemről

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság